CELEX: 21983A0921(01)
Language: sl
Date: 1983-07-14 00:00:00
Title: Pismo G. J. M. Bischoffu, Generalnemu sekretarju Mednarodne komisije za osebni status

Pomembno pravno obvestilo

|

21983A0921(01)

Uradni list L 260 , 21/09/1983 str. 0020 - 0022 španska posebna izdaja: poglavje 11 zvezek 18 str. 0290  portugalska posebna izdaja poglavje 11 zvezek 18 str. 0290  finska posebna izdaja: poglavje 11 zvezek 11 str. 0022  švedska posebna izdaja: poglavje 11 zvezek 11 str. 0022 

		Pismo G. J. M. Bischoffu, Generalnemu sekretarju Mednarodne komisije za osebni statusBruselj, 14. julij 1983Monsieur J. M. BISCHOFF,Commission internationale de l'état civil,faculté du droit et des sciences politiquesplace d'Athènes,F-67084 Strasbourg.Spoštovani,Po pogovorih med predstavniki naših dveh organov o zaželeni obliki medsebojnega sodelovanja bi rad predlagal naslednje sporazume:1. Mednarodna Komisija za osebni status (v nadaljevanju besedilu "CIEC") bo Komisijo Evropskih skupnosti (v nadaljevanju besedilu "KES") uradno obveščala o vseh zadevah, predlaganih na dnevni red srečanj njene generalne skupščine.KES lahko CIEC sporoči svoje zanimanje za eno ali več od navedenih zadev in bo v tem primeru dala pomoč v obliki mnenj ali informacij.2. KES bo obvestila CIEC o vseh zadevah, ki so ji bile predložene v zvezi z osebnim statusom, osebnostnim in družinskim pravom ter ugotavljanjem državljanstva.KES bo CIEC dala priložnost, da se ukvarja s takšnimi zadevami. CIEC jih bo preučila in o rezultatih svojega dela obvestila KES. Če so ugotovitve neugodne, lahko CEC sama vzame zadeve v svoje roke in CIEC bo dala pomoč v obliki mnenj ali tehničnih podatkov.3. KES lahko priporoči državam članicami Evropskih skupnosti, da podpišejo in ratificirajo konvencije, ki jih sestavi CIEC o področjih, ki ji jih predloži KES, ali da k takšnim konvencijam pristopijo.CIEC lahko priporoči KES, da državam članicami Evropskih skupnosti svetuje, da podpišejo in ratificirajo katero koli drugo konvencijo, ki jo je sprejel CIEC ali da k takšnim konvencijam pristopijo.4. CIEC lahko priporoči svojim članicam, da podpišejo in ratificirajo konvencije, ki jih sestavijo Evropske skupnosti, ki se nanašajo na področja v zvezi s katerimi je CIEC dala pomoč, ali da k takšnim konvencijam pristopijo.5. KES bo povabljena, da pošlje predstavnike na skupščine CIEC, ki obravnavajo vprašanja v njenem interesu.6. CIEC bo povabljena, da pošlje predstavnike na srečanja odborov, ki jih skliče KES, ki obravnavajo vprašanja v njenem interesu.7. Ob upoštevanju takšnih ukrepov, ki so potrebni za varovanje zaupnosti nekaterih dokumentov, KES in CIEC ena drugi posredujeta dokumentacijo, ki je najverjetneje v skupnem interesu.8. Sporazum, ki velja za obdobje petih let, se obnovi za nadaljnje obdobje petih let ob upoštevanju pravice pogodbenic, da ga ob koncu začetnega obdobja ali katerega koli kasnejšega obdobja odpovesta in o tem uradno obvestita drugo pogodbenico najpozneje eno leto pred koncem tega obdobja.Bil bi hvaležen, če bi me obvestili, kakor upam, da se zgoraj navedeni predlogi lahko uporabijo kot podlaga za naše prihodnje sodelovanje. To pismo in vaše pismo o sprejetju bosta tako predstavljala Sporazum o sodelovanju med Evropsko gospodarsko skupnostjo in Mednarodno komisijo za osebni status. Če bo vaš odgovor pritrdilen, Sporazum začne veljati takoj.S spoštovanjem,Za KomisijoWilhelm HaferkampPismo Generalnega sekretarja Mednarodne komisije za osebni statusV Strasbourgu, 26. julija 1983G Wilhelm HAFERKAMP,Podpredsednik Komisije Evropskih skupnosti,200 rue de la Loi, B-1049 BrusselsSpoštovani,Hvala za vaše pismo z 14. julija 1983 o načinih sodelovanja med Mednarodno komisijo za osebni status in Evropsko gospodarsko skupnostjo.Z veseljem vas obveščamo, da se Mednarodna komisija popolnoma strinja s predlogi v navedenem dokumentu.Zato torej se v skladu s predlogom iz zadnjega odstavka vašega pisma šteje, da pismo in ta odgovor predstavljata dogovor, ki določa odnose med Evropsko gospodarsko skupnostjo in Mednarodno komisijo za osebni status, ki stopi v veljavo z današnjim dnem.S spoštovanjem,P. Van LangenaeckenPredsednikJ.M. BischoffGeneralni sekretar--------------------------------------------------